**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/317-5/2021.

**9/2021.**

**HATÁROZAT**

* **veszélyhelyzetben átruházott hatáskörben meghozott döntésről** -

**A támogató szolgáltatás kertében használandó új vagy használt gépjármű vásárlásának támogatására meghirdetett pályázat benyújtásáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

1. **Döntök arról**, hogyaz **Emberi Erőforrások Minisztériuma** (továbbiakban: **EMMI**) támogatásával, a **Nemzeti Fogyatékosságügyi- és Szociálpolitikai Központ Nonprofit Kft.** (továbbiakban: **NFSZK**) által meghirdetett *„A támogató szolgáltatás kertében használandó új vagy használt gépjármű vásárlásának, a meglévő gépjárműpark bővítésének, cseréjének támogatása”* című TAMAUTO2021 kódszámú pályázati felhívásra, az önkormányzat pályázatot nyújt be az alábbiak szerint:

A Kornisné Liptay Elza Szociális és Gyermekjóléti Központ által működtetett Támogatói Szolgáltatás feladatait ellátó egy darab gépjármű beszerzése.

Az igényelt támogatás összege a legkedvezőbb árajánlatnak megfelelő összeg, legfeljebb bruttó 9.000.000 Ft vissza nem térítendő támogatás.

A pályázaton elnyerhető támogatás 100%-os mértékű, az önkormányzat saját erőt biztosít, amennyiben szükséges.

1. **1**.Gondoskodom a pályázat határidőben történő benyújtásáról, legkésőbb 2021. február 15-ig.

**II. 2.** Tájékoztatom a Tiszavasvári Város Önkormányzata Képviselő-testületét a pályázat eredményéről.

**II. 3.** A pályázat nyertessége és megvalósulása esetén gondoskodom az új gépjármű szolgáltatói nyilvántartásba történő átvezetéséről.

**II. 4.** A döntésről tájékoztatom a Kornisné Liptay Elza Szociális és Gyermekjóléti Központ vezetőjét.

**INDOKOLÁS**

Az **EMMI** támogatásával, az **NFSZK** által meghirdetett *„A támogató szolgáltatás keretében használandó új vagy használt gépjármű vásárlásának, a meglévő gépjárműpark bővítésének, cseréjének támogatása”* című TAMAUTO2021 kódszámú pályázati felhívás (továbbiakban: Felhívás) alapján a támogató szolgálat által használt gépjárművek korszerűsítésére lehet pályázni. Támogatásban részesíthető a támogató szolgáltatást nyújtó szolgáltató fenntartója, a Tiszavasvári Város Önkormányzata.

A Kornisné Liptay Elza Szociális és Gyermekjóléti Központ Támogató Szolgálata (4440 Tiszavasvári, Ady Endre u. 8.) jelenlegi gépjármű park állományának korszerűsítését tervezte.

A TAMAUTO2021 kódszámú pályázati felhívással lehetőség nyílt egy gépjármű lecserélésére, vagy a gépjármű park bővítésére.

A Felhívás alapján a támogatás formája vissza nem térítendő támogatás, a pályázathoz önerő biztosítása nem kötelező. Egy pályázó által maximálisan igényelhető és elnyerhető támogatási összeg 9.000.000 Ft szolgálatonként, melynek keretében a gépjármű forgalomba helyezése és akadálymentesítéséhez szükséges költségek is elszámolhatóak.

A pályázat benyújtási határideje 2021. február 15.; megvalósítási határideje 2021. december 31.

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre való tekintettel a rendelkező részben foglaltak szerint döntöttem.**

Tiszavasvári, 2021. január 28.

 **Szőke Zoltán**

 **polgármester**